
1.1. Introducere
Proiectul se referă la realizarea unui complex de prestări servicii pentru autovehicule, care să cuprindă o staţie de inspecţie tehnică periodică pentru autoturisme şi autoutilitare uşoare ( până la 3,5 tone ), un atelier service care să efectueze întreaga gamă de reparaţii auto, cabină de vopsire şi o spălătorie auto. Intenţia noastră este ca activitatea centrului să cuprindă: certificarea încadrării vehiculelor rutiere, înmatriculate, în normele tehnice privind siguranţa circulaţiei rutiere, protecţia mediului şi folosinţa conform destinaţiei prin inspecţia tehnică periodică, certificarea calităţii reparaţiilor efectuate la această grupă de autovehicule, efectuarea de reparaţii şi/sau reglaje în conformitate cu cerinţele producătorilor de autovehicule, comercializarea de piese de schimb, etc. Dezvoltarea acestor activităţi creează premizele necesare obţinerii statutului de reprezentanţă sau cel puţin dealer al unui producător de autovehicule..
Proiectul se adresează atât deţinătorilor de vehicule din municipiul Reşiţa şi zonele învecinate, cât şi prestatorilor de servicii de reparaţii şi reglaje auto, urmărindu-se crearea unui cadru de conformitate cu legislaţia privind protecţia consumatorului în activităţile susmenţionate.
În acest context, dotarea cu echipamente la standardele impuse de Uniunea Europeană devine imperios necesară, determinată de legislaţia în domeniu adoptată în 2002 şi care este în acord cu cea europeană
1.2. Obiective
Dezvoltarea fără precedent, din ultimul deceniu, a parcului naţional de vehicule rutiere ce a generat situaţii noi, pentru a căror rezolvare au fost necesare importante modificări legislative, precum şi crearea unei infrastructuri capabilă să asigure servicii de menţinere a automobilului în condiţii tehnice corespunzătoare. Atelierele de reparaţii şi reglaje sau staţiile de inspecţie tehnică periodică joacă un rol deosebit de important în ridicarea calităţii vieţii, nu numai pentru posesorul de automobil, ci şi pentru societate în ansamblul ei. Pentru îndeplinirea dezideratelor legate de calitatea serviciilor de reparaţii şi pentru protecţia mediului este absolut necesară realizarea unei staţii de inspecţie tehnică periodică dotată cu aparatură din ultima generaţie a echipamentelor de măsurare şi diagnosticare, marea majoritate a atelierelor de reparaţii nedispunând de astfel de echipamente şi, în consecinţă, nu pot să certifice calitatea reparaţiilor şi refacerea conformităţii parametrilor tehnici.
Proiectul urmăreşte realizarea unei astfel de staţii de inspecţie tehnică periodică, cu toate  dotările necesare, conform legislaţiei în vigoare (OMLPTL 756/2002), respectiv:
· linie computerizată inspecţie tehnică cuprinzând: stand testare frânare, sistem de cântărire, placă măsurare convergenţă geometrie, tester amortizoare;
· analizor gaze (motoare cu aprindere prin scânteie) şi opacimetru (motoare cu aprindere prin comprimare);
· aparat de reglat faruri;
· detector hidraulic de jocuri în articulaţii;
· instalaţie de exhaustare gaze;
· instalaţie de spălare mobilă;
· calculator pentru înregistrarea şi transmiterea datelor;

· trusă cu mijloace de măsurare (manometre, dispozitiv măsurare adâncime profil pneuri, etc.).
Pentru buna desfăşurare a activităţii este necesară şi amenajarea halei în care se vor efectua inspecţiile tehnice, respectiv refacerea canalului de vizitare şi adaptarea sa cerinţelor impuse de activitatea de inspecţie tehnică (adâncime corespunzătoare, instalaţie de iluminare, etc.).
O altă condiţie pentru îndeplinirea obiectivului propus este angajarea de personal cu pregătire corespunzătoare desfăşurării acestei activităţi, instruirea şi autorizarea acestuia de către autoritatea competentă (dacă este cazul). Pentru funcţionarea staţiei în condiţii optime, în prima fază a derulării proiectului, sunt necesare 2 (două) locuri de muncă, urmând ca după amenajarea atelierului de reparaţii (autoservice-ului) numărul acestora să se ridice la minimum 3 (trei),toţi angajaţi permanent.
Prin echipamentele de ultimă generaţie ce vor fi achiziţionate, prin politica promovată în cadrul firmei privind calitatea serviciilor prestate, instruirea şi perfecţionarea personalului, precum şi prin necesitatea obţinerii autorizaţiilor pentru desfăşurarea activităţilor respective din partea Registrului Auto Român, prin organismul său de certificare sisteme - RAR-OCS - sunt create premizele necesare implementării acestui proiect, în care profesionalismul va juca un rol deosebit de important.
În ceea ce priveşte activitatea de service, dotările necesare se suprapun parţial cu cele necesare staţiei de inspecţie tehnică şi, de asemenea, pot fi utilizate şi unele din dotările existente (elevatoare, canale de vizitare, cabină vopsitorie, truse de scule şi dispozitive). Pentru buna desfăşurare a activităţii şi, în acelaşi timp, pentru obţinerea autorizaţiilor sunt necesare următoarele echipamente:
· tester electronic motor;
· maşină de echilibrat roţi;
· compresor de aer;
· redresor pentru încărcarea bateriilor;
· densimetru;
· compresmetru;
· chei dinamometrice;
· instalaţie şi aparate pentru verificarea şi reglarea geometriei sistemului de direcţie;
· truse de scule auto şi/sau SDV-uri specifice;
· trusă scule tinichigerie;
· instalaţie de sudură în argon.

Imobilizările necorporale aferente acestei dezvoltări sunt următoarele:
· software pentru management;
· software pentru servicii;
· drepturi de franciză;
· proceduri şi practici ale firmei.
Aceste imobilizări se regăsesc în programul pe calculator pentru caracteristicile vehiculelor furnizat de firmele producătoare, catalogul de mărci şi caracteristici, cataloage de piese şi subansamble, manuale de reparaţii pentru service şi soft de diagnosticare. Ca drepturi de franciză sunt cele datorate pentru utilizarea programului de calculator pentru inspecţiile tehnice şi a mărcii Registrului Auto Român la efectuarea inspecţiilor.

1.3. Justificare
Necesitatea înfiinţării unei staţii de inspecţie tehnică periodică se justifică prin faptul că a fost emis ORDINUL MINISTRULUI LUCRĂRILOR PUBLICE, TRANSPORTURILOR ŞI LOCUINŢEI (OMLPTL) nr.
756/2002, care aduce legislaţia internă în concordanţă cu cea europeană privind certificarea încadrării vehiculelor rutiere, înmatriculate, în normele tehnice referitoare la siguranţa circulaţiei rutiere, protecţia mediului şi folosinţa conform destinaţiei, prin inspecţia tehnică periodică. Conform acestui ordin inspecţiile tehnice periodice nu se mai efectuează de către staţiile Registrului Auto Român, ci se efectuează de către persoane juridice în staţii de inspecţie tehnică autorizate, deţinute de acestea, sub marca Registrului Auto Român, pe baza unui contract de franciză încheiat cu acesta.
Pe raza municipiului sunt autorizate în prezent 2 (două) staţii de inspecţie tehnică, dar care nu mai corespund, din punct de vedere al dotărilor, cu cerinţele actuale. Având în vedere faptul că, pentru a se putea reautoriza, şi acestea vor trebui să facă investiţii majore, prin înfiinţarea unei noi staţii, conformă cu noile reglementări în materie, se previne crearea unei discontinuităţi în activitatea de inspecţie tehnică.
Existenţa unei astfel de staţii de inspecţie este reclamată şi de nevoile grupului ţintă format din agenţi economici, care efectuează lucrări de reparaţii şi/sau de reglare pentru vehiculele rutiere. Aceştia îşi pot desfăşura activitatea numai pe baza autorizaţiei tehnice de funcţionare eliberată conform metodologiei stabilite de Ministerul

Lucrărilor Publice, Transporturilor şi Locuinţei. Eliberarea acestei autorizaţii este condiţionată de îndeplinirea de către agentul economic prestator de servicii de reparaţii auto a condiţiilor de dotare tehnică, care să-i permită certificarea calităţii reparaţiilor sau reglajelor efectuate. Reglementările în vigoare menţionează faptul că mijloacele de verificare şi/sau măsurare pe fluxul tehnologic şi de verificare a calităţii lucrărilor de reparaţie sau reglare, în conformitate cu RNTR-1 (OMLPTL 756/2002), nu trebuie să fie neapărat proprietatea agentului economic, ci pot aparţine unei staţii de inspecţie tehnică autorizată, cu care agentul economic încheie contract.
Ţinând seama de cele arătate mai sus, se observă că proiectul nu se adresează unei singure categorii de beneficiari.
Pentru agenţii economici care prestează sau vor dori să presteze activităţi în domeniul reparaţiilor şi/sau reglajelor pentru vehicule rutiere, existenţa acestei staţii de inspecţie le oferă posibilitatea de a obţine autorizaţia tehnică de funcţionare cu o investiţie substanţial diminuată, prin încheierea unui contract pentru certificarea calităţii reparaţiilor şi/sau reglajelor efectuate, cu staţia de inspecţie.
În ceea ce priveşte relevanţa proiectului asupra grupurilor ţintă există mai multe aspecte de care trebuie să ţinem seama:
· se evită conflictul de interese generat de faptul că autoritatea în domeniu (Registrul Auto Român) elaborează tehnologia şi prescripţiile tehnice privind inspecţiile tehnice periodice şi, tot ea, efectuează aceste inspecţii;
· efectuarea în continuare, de către vechile staţii, care nu au în dotare întreaga gamă de echipamente impuse de legislaţia armonizată cu cea europeană (de exemplu dispozitiv de verificare a amortizoarelor), ar permite menţinerea în circulaţie a autovehiculelor fără a se verifica conformitatea tuturor sistemelor acestora;
· existenţa staţiei vine în întâmpinarea agenţilor economici care realizează lucrări de reparaţii şi/sau reglaje, astfel încât cei care nu dispun de aparatura necesară pentru certificarea calităţii reparaţiilor să poată face această certificare. În acest fel nu va fi permisă existenţa în circulaţie a unor autovehicule cu defecţiuni remediate necorespunzător, care să pună în pericol siguranţa circulaţiei rutiere şi să polueze mediul, îndeplinindu-se totodată şi scopul urmărit de reglementările în domeniul protecţiei consumatorului.
Prin implementarea acestui proiect va rezulta o staţie de inspecţie cu dotări, în ceea ce priveşte capacitatea tehnică de testare, inspecţie şi certificare, peste celelalte staţii autorizate, inclusiv cea a reprezentanţei Caraş-Severin a Registrului Auto Român din municipiul Reşiţa, care nu dispune la această dată de platforme culisante sau elevator pentru depistarea jocurilor anormale şi a uzurilor în articulaţiile sistemelor de direcţie şi suspensie. Totodată, se elimină şi discriminările existente până în prezent între cei care apelau la serviciile oferite de cele două staţii autorizate şi cei care apelau la serviciile Registrului Auto Român (la schimbarea deţinătorului vehiculului) datorate capabilităţii tehnice superioare a acestuia din urmă.
Ca şi în cazul inspecţiei tehnice, activităţile de reparaţii, reglare şi/sau reconstrucţiile de autovehicule sunt reglementate prin ORDINUL MINISTRULUI TRANSPORTURILOR nr.538/26.07.2000 care aprobă Reglementările privind certificarea şi/sau omologarea echipamentelor, pieselor de schimb şi materialelor utilizate la vehicule rutiere şi autorizarea agenţilor economici care prestează servicii de reparaţii, reglare şi/sau desfăşoară activitate de reconstrucţie a vehiculelor rutiere (R.N.T.R. 4).
Necesitatea înfiinţării unui service înzestrat cu echipamente moderne de diagnosticare, reparare şi reglare este reclamată de numărul, în continuă creştere, a autovehiculelor, în special a celor provenite din import, pentru

care nu există astfel de unităţi capabile să execute lucrări de reparaţii şi/sau reglaje la standardele impuse de producători
2. Servicii
Staţia de inspecţie tehnică, conform reglementărilor în vigoare, poate presta următoarele activităţi:
· inspecţii tehnice periodice, pentru aprecierea, fără demontare, a stării tehnice a vehiculelor rutiere înmatriculate în România, din punct de vedere al siguranţei circulaţiei rutiere, protecţiei mediului şi folosinţei conform destinaţiei (pentru clasa de vehicule pentru care a obţinut autorizaţia);
· inspecţii tehnice pentru poluare (acest tip de inspecţie este o parte componentă a inspecţiei tehnice periodice, care poate fi executată şi separat de aceasta, conform prevederilor OMLPTL 756/2002);
· utilizarea aparaturii staţiei de inspecţie tehnică pentru diagnosticarea şi pentru verificarea calităţii reparaţiilor şi/sau reglajelor efectuate în cadrul atelierelor de reparaţii, în baza unui document de lucru însoţitor care se va înregistra;
· inspecţii tehnice în vederea redobândirii certificatului de înmatriculare.
Inspecţia tehnică se execută numai la vehiculele rutiere la care se prezintă certificatul de înmatriculare sau dovada înlocuitoare a acestuia, eliberată de organele de poliţie şi completată în mod corespunzător cu datele necesare identificării vehiculului, precum şi cartea de identitate a vehiculului.
La efectuarea inspecţiei tehnice trebuie respectat următorul plan de operaţiuni:

	Nr.
Crt.
	Denumirea verificării
	Metode de control şi aparatura necesară

	0
	1
	2

	I
	IDENTIFICARE

	0
	Verificare concordanţă între vehicul şi documentele însoţitoare
	Control vizual; se verifică concordanţa dintre vehiculul prezentat şi datele din documente privind nr. de înmatriculare, an de fabricaţie, categoria, marca, tipul, culoarea, nr. de identificare poansonat, tipul şi seria motorului

	II
	MOTOR

	01
	Etanşeitate sistem alimentare cu benzină sau motorină
	Control vizual, inclusiv cu motorul în funcţionare

	02
	Stare, fixare, etanşeitate:
-sistem evacuare gaze arse;
-sistem de reducere emisii poluante;
-sistem de ungere;
-sistem recirculare gaze carter
	Control vizual şi auditiv, inclusiv cu motorul în funcţionare şi obturarea evacuării

	03
	Stare, fixare motor pe caroserie şi anexe pe motor
	Control vizual şi auditiv; încercare manuală

	04
	Stare, fixare, etanşeitate instalaţie alimentare cu GPL
	Control vizual

	III
	TRANSMISIE

	05
	Etanşeitate: comandă ambreiaj, cutie viteze, punţi motoare, reductor, cutie distribuţie
	Control vizual, cu autovehiculul pe canal

	06
	Stare, fixare: comandă ambreiaj, cutie viteze, arbore cardanic, punţi motoare,
	Control vizual şi auditiv, cu autovehiculul pe



	
	reductor, cutie distribuţie
	canal

	07
	Funcţionare: ambreiaj, cutie viteze, arbore cardanic, punţi motoare, reductor, cutie distribuţie
	Încercări în staţionare şi în parcurs

	IV
	ROŢI

	08
	Jocuri rulmenţi
	Control cu autovehiculul pe canal dotat cu cric (sau platforme culisante), prin încercarea manuală a roţilor stânga – dreapta şi rotirea lor

	09
	Stare, fixare, montare jante
	Control vizual şi manual

	10
	Stare, montare, uzură, presiune pneuri
	Control vizual şi manual; dispozitiv de măsurare adâncime profil pneuri şi dispozitiv de măsurare presiune în pneuri

	V
	SUSPENSIE

	11
	Eficacitate, simetrie
	Control vizual pe canal, control comparativ al suspensiei roţilor de pe aceeaşi punte, control cu dispozitivul de verificare al amortizoarelor

	12
	Stare, fixare: amortizoare, braţe oscilante, arcuri, bare stabilizatoare, perne de aer, bolţuri arc, plăcuţe reazem
	Control vizual cu autovehiculul aflat pe canal

	13
	Etanşeitate: amortizoare, perne de aer
	Control vizual şi auditiv

	14
	Fixare, stare, joc: bolţ braţ suspensie, braţe oscilante
	Încercare pe platouri culisante

	VI
	DIRECŢIE ŞI PUNTE FAŢĂ – SPATE

	15
	Stare, fixare: volan, coloană direcţie, leviere, bare, pivoţi, punte, mecanism de direcţie
	Control vizual; cu autovehiculul pe canal se oscilează volanul în plan perpendicular pe coloana de direcţie şi se exercită o forţă în jos şi în sus; se roteşte volanul alternativ stânga – dreapta

	16
	Jocuri: volan, coloană direcţie, articulaţii, leviere, bare şi pivoţi, mecanism de direcţie
	Control vizual; cu autovehiculul pe canal se roteşte volanul alternativ stânga – dreapta; se exercită o forţă alternativă în sus şi în jos asupra roţilor, respectiv stânga – dreapta, roţile fiind aşezate pe platformele culisante

	17
	Stare, fixare, funcţionare servodirecţie
	Se verifică funcţionarea cu şi fără motorul pornit prin rotirea volanului stânga – dreapta pentru acţionarea roţilor

	VII
	SISTEM DE FRÂNARE

	18
	Stare, fixare, funcţionare: conducte, furtune, organe de comandă şi acţionare, frână motor
	Control vizual prin acţionarea sistemului de frânare, autovehiculul aflându-se pe canal

	19
	Etanşeitate circuite de frânare, organe de comandă şi acţionare
	Control vizual prin acţionarea sistemului de frânare

	20
	Eficacitate frână de serviciu
	Încercare pe stand cu role cu utilizarea dispozitivului de măsurare a forţei la pedală

	21
	Eficacitate frână staţionare
	Încercare pe stand cu role

	22
	Stare, fixare, funcţionare: servofrână, sistem antiblocare la frânare (ABS)
	Acţionarea frânei cu şi fără motorul în funcţionare,	verificarea	în	parcurs	a



	
	
	indicaţiei martorului ABS

	VIII
	CAROSERIE

	23
	Stare,	fixare:	şasiu,	dispozitiv	de remorcare
	Control vizual cu autovehiculul pe canal

	24
	Stare, fixare: caroserie, cabină, scaune
	Control vizual

	25
	Stare, fixare: parbriz, lunetă, geamuri laterale şi oglinzi retrovizoare
	Control vizual, acţionare geamuri, comparare transparenţă cu mostre având transparenţa cunoscută

	26
	Stare, fixare: roată rezervă
	Control vizual

	27
	Aspect	exterior:	caroserie,	cabină, platformă şi obloane laterale
	Control vizual

	28
	Stare, fixare: ans. şa, bare antiîmpănare
	Control vizual

	29
	Dotare:	centuri	siguranţă,	triunghi presemnalizare, trusă medicală, etc.
	Control vizual

	30
	Stare, funcţionare: vitezometru, tahograf, dispozitiv de limitare a vitezei
	Control vizual şi încercare pe parcurs

	IX
	INSTALAŢIE ELECTRICĂ DE ILUMINARE, SEMNALIZARE ŞI AUXILIARĂ

	31
	Stare, fixare faruri
	Control vizual

	32
	Stare, fixare lămpi indicatoare direcţie, poziţie, frânare
	Control vizual

	33
	Stare, fixare lămpi ceaţă, mers înapoi, gabarit, iluminare număr, faruri ceaţă
	Control vizual

	34
	Funcţionarea luminilor instalaţiei electrice
	Control vizual; verificarea şi reglarea luminilor de drum şi întâlnire cu aparatul de control al farurilor

	35
	Stare, fixare: cablaje, siguranţe
	Control vizual

	36
	Stare, fixare, funcţionare: ştergătoare parbriz şi lunetă, spălător parbriz, avertizor sonor, baterie acumulatori
	Control vizual şi auditiv

	37
	Stare, funcţionare: instalaţie climatizare, instalaţie de încălzire, instalaţie de aerisire interioară
	Verificare funcţionare

	X
	EMISII POLUANTE

	38
	Verificare gaze evacuare
	Control cu analizorul de gaze sau opacimetrul, după caz, conform metodologiei de măsurare a emisiilor poluante



Pentru efectuarea inspecţiei de poluare din planul de operaţiuni descris mai sus se reţin doar punctele legate de identificarea vehiculului, motor şi măsurarea emisiilor poluante.
Metodologia de măsurare a emisiilor poluante este diferită de la un autovehicul la altul, în funcţie de tipul motorului care propulsează vehiculul respectiv. La vehiculele echipate cu motor cu aprindere prin scânteie (m.a.s.) fără catalizator tricomponent şi sondă lambda verificarea se face cu analizorul de gaze pentru CO la turaţia de mers încet în gol şi regimul termic normal de funcţionare. Etapele de lucru sunt următoarele:
· se verifică dacă tubulatura de evacuare este completă şi etanşă;
· se aduce motorul la nivelul termic normal;

· se verifică turaţia de mers încet în gol, care trebuie să se încadreze în plaja de valori precizată de constructor;
· se pregăteşte analizorul de gaze în conformitate cu instrucţiunile de utilizare;
· se introduce sonda de prelevare a gazelor în ţeava de evacuare şi se măsoară valorile stabilizate ale CO (dacă aparatul are posibilitatea de a măsura şi CO corectat se va lua în considerare această valoare);
· se verifică îndeplinirea condiţiei privind valoarea maximă admisă pentru CO şi se va opera în mod corespunzător în raportul de inspecţie;
· se tipăresc rezultatele.
Pentru vehiculele echipate cu m.a.s. cu catalizator tricomponent şi sondă lambda verificarea se face cu analizorul de gaze pentru CO şi lambda la turaţia de mers încet în gol şi la turaţia de mers în gol accelerat, la regimul termic normal de funcţionare. Pentru turaţia de mers încet în gol se respectă întocmai etapele de lucru descrise mai sus. Pentru turaţia de mers în gol accelerat se turează motorul la valoarea precizată de constructor, se măsoară valorile stabilizate ale CO şi lambda, se verifică îndeplinirea condiţiilor privind valorile maxime admise, se va opera corespunzător în raportul de inspecţie şi se tipăresc rezultatele.
În cazul autovehiculelor echipate cu motoare cu aprindere prin comprimare (m.a.c.) verificarea se efectuează cu opacimetrul prin accelerare liberă între turaţia de mers încet în gol şi turaţia de mers în gol maximă (de regulator), la regimul termic normal de funcţionare. Verificarea propriu-zisă urmăreşte următoarele etape:
· se verifică dacă tubulatura de evacuare este completă şi etanşă;
· se aduce motorul la regimul termic normal;
· se efectuează cel puţin o accelerare până la turaţia de mers în gol maximă pentru curăţarea sistemului de evacuare, verificându-se cu această ocazie dacă este respectată turaţia maximă indicată de constructor;
· se introduce sonda de prelevare a gazelor şi se acţionează progresiv şi rapid comanda acceleraţiei pentru a se obţine debitul maxim al pompei de injecţie;
· se efectuează minimum 3 măsurări ale indicelui de opacitate la accelerare liberă;
· se verifică îndeplinirea condiţiei privind valoarea maximă a indicelui de opacitate mediu şi se va opera în mod corespunzător în raportul de inspecţie;
· se tipăresc rezultatele.
Pentru fiecare vehicul rutier prezentat la inspecţia tehnică se completează un raport de inspecţie care se înregistrează atât în calculator cât şi în registrul de evidenţă al inspecţiilor tehnice.
În cazul în care vehiculul prezentat la inspecţia tehnică corespunde cerinţelor tehnice, inspectorul tehnic consemnează acest fapt în raportul de inspecţie tehnică, calculator şi registrul de evidenţă al inspecţiilor tehnice, completează în mod corespunzător anexa la certificatul de înmatriculare, aplică ecusonul corespunzător tipului inspecţiei (ITP sau IP) pe placa de înmatriculare din spate, respectiv din faţă şi arhivează raportul de inspecţie la care se ataşează, după caz, buletinul de probă de la verificarea emisiilor poluante şi/sau buletinul de probă de la verificarea eficacităţii sistemului de frânare.
Dacă vehiculul este prezentat pentru inspecţia tehnică în vederea redobândirii certificatului de înmatriculare, verificarea se va efectua numai la subansamblurile (sistemele) la care sunt localizate defecţiunile înscrise în dovada înlocuitoare a certificatului de înmatriculare. Un sistem asemănător se va folosi şi pentru certificarea calităţii reparaţiilor şi/sau reglajelor efectuate în atelierele autorizate.
Pentru situaţia când vehiculul prezentat la inspecţie nu corespunde cerinţelor tehnice, neconformităţile (defecţiunile) constatate sunt înscrise de către inspectorul tehnic în raportul de inspecţie, în calculator şi registrul de evidenţă al inspecţiilor tehnice. De asemenea, ele sunt aduse la cunoştinţa persoanei care a prezentat vehiculul. După remedierea defecţiunilor constatate vehiculul va fi prezentat din nou, ocazie cu care se verifică doar sistemele la care au fost localizate aceste defecţiuni. Identificarea, în prealabil, a vehiculului este obligatorie. În cazul în care vehiculul este prezentat pentru constatarea remedierilor după mai mult de 30 de zile de la prima prezentare se va efectua o nouă inspecţie tehnică periodică şi/sau inspecţie tehnică pentru poluare.
Deoarece, pentru evitarea unor situaţii nedorite (accidente datorate neatenţiei), nu este recomandabilă prezenţa persoanei care prezintă autovehiculul în interiorul staţiei şi pe fluxul tehnologic, pe durata desfăşurării inspecţiei, se va amenaja un spaţiu destinat relaţiilor cu publicul de unde prezentatorul autovehiculului va putea

urmări modul de desfăşurare a inspecţiei, fără a putea influenţa constatările şi deciziile inspectorului. Vehiculul va fi preluat de către inspector în vederea efectuării inspecţiei pe bază de proces-verbal şi predat înapoi în aceleaşi condiţii.
Schiţa fluxului tehnologic după care se va desfăşura activitatea de inspecţie tehnică periodică este următoarea:
În cadrul atelierului service se vor desfăşura următoarele activităţi:
· reparaţii şi reglaje privind motorul, instalaţiile anexe şi componentele acestora;
· reparaţii şi reglaje privind instalaţia de alimentare şi componentele acesteia;
· reparaţii şi reglaje privind sistemul de rulare şi componentele acestuia;
· reparaţii şi reglaje privind sistemul de direcţie şi componentele acestuia;
· reparaţii şi reglaje privind sistemul de frânare şi componentele acestuia;
· reparaţii şi reglaje privind instalaţia electrică şi electronică şi componentele acestora;
· reparaţii privind structura caroseriei;
· vulcanizare.
Metodologia de reparaţii şi succesiunea de operaţii pentru fiecare tip de reparaţie, respectiv pentru fiecare marcă pentru care solicităm obţinerea autorizaţiei, se regăseşte în documentaţia de reparaţii (manuale de reparaţii) pe care o vom achiziţiona.
3. Metodologie de implementare
Metodologia de implementare a proiectului cuprinde următoarele faze principale:
· amenajarea incintei staţiei prin lucrări de construcţii, respectiv: săpături, cofrare, armare, amplasare goluri pentru instalaţii, turnare betoane, realizare instalaţii şi finisare;
· amenajarea spaţiului destinat completării documentelor de lucru şi procesării informatice a acestora;
· renovarea halei în care se desfăşoară activitatea de service;
· amenajarea unui spaţiu de relaţii cu publicul şi aşteptare pentru beneficiarii serviciilor oferite;
· recepţia lucrărilor de construcţii;
· aprovizionarea şi recepţia utilajelor şi dotărilor necesare staţiei şi atelierului service;
· montajul echipamentelor şi probele de punere în funcţiune;
· recepţia finală a staţiei;
· angajarea personalului (mecanici);
· autorizarea tehnică a staţiei şi atelierului service de către Registrul Auto Român;
· obţinerea avizelor şi autorizaţiilor de funcţionare privind protecţia mediului, protecţia muncii, sanitară, P.S.I. şi primărie.
4. Plan de acţiune

	Anul
	Activitatea
	Localizarea (oraşul)
	Organismul de implementare

	
	
	
	

	Anul 1
	
	
	



	Luna 1
	Selecţionarea furnizorului de echipamente pentru staţie şi încheierea contractului incluzând următoarele clauze:
· livrarea documentaţiei de montaj în 7 zile de la semnarea contractului pentru includere în proiectul tehnic de amenajare a staţiei;
· livrarea utilajelor în termen de 30 de zile de la plata avansului;
· participarea unui reprezentant din echipa de montaj la recepţia lucrărilor de construcţii.
	Craiova
	Responsabilul din partea beneficiarului de implementarea proiectului

	
	Pregătirea contractării lucrărilor de construcţii :
· realizarea proiectului tehnic privind amenajările şi elaborarea listei de cantităţi de lucrări şi materiale;
· transmiterea cererilor de ofertă către constructorii din zonă;
-selecţionarea ofertei câştigătoare;
· încheierea contractului.
	Craiova
	Responsabilul din partea beneficiarului de implementarea proiectului

	Anul 2
	
	Craiova
	

	Luna 2
	Realizarea primei etape a lucrărilor de construcţii: săpături, turnări fundaţii, elevaţia structurii de rezistenţă
	Craiova
	Responsabilul din partea beneficiarului de implementarea proiectului.

	Luna 3
	Recepţia utilajelor şi dispozitivelor
	Craiova
	Responsabilul din partea beneficiarului de implementarea proiectului

	
	Finalizarea şi recepţia fundaţiilor şi lucrărilor de amenajare
	Craiova
	Responsabilul	cu implementarea proiectului

	
	Începerea montajului
	Craiova
	Responsabilul din partea beneficiarului de implementarea proiectului

	Luna 4
	Probe şi punerea în funcţiune a utilajelor
	Craiova
	Responsabilul din partea beneficiarului de implementarea proiectului

	
	Recepţia calculatorului şi a mobilierului
	Craiova
	Responsabilul din partea beneficiarului de implementarea proiectului

	
	Autorizarea staţiei de către R.A.R.
	Craiova
	Responsabilul din partea beneficiarului de implementarea proiectului

	
	Obţinerea avizelor de funcţionare: pompieri, mediu, sanitar, protecţia muncii, Primărie
	Craiova
	Responsabilul din partea beneficiarului de implementarea proiectului



	
	Publicitate
	Craiova
	Responsabilul din partea beneficiarului de implementarea proiectului

	Luna 5
	Inaugurarea staţiei
	Craiova
	Responsabilul din partea beneficiarului de implementarea proiectului



5. Rezultate aşteptate
5.1. Impactul asupra grupurilor ţintă
Înfiinţarea şi funcţionarea acestei staţii de inspecţie tehnică nu va rămâne fără urmări în ceea ce priveşte situaţia grupurilor ţintă. Pentru deţinătorii de vehicule rutiere, persoane fizice sau juridice, un prim avantaj este acela că se va reduce timpul de aşteptare privind programările la efectuarea inspecţiei tehnice periodice. Efectuarea unei inspecţii tehnice presupune respectarea unui plan de operaţiuni privind inspecţia tehnică, care necesită un anumit timp, astfel încât numărul de inspecţii tehnice care poate fi efectuat intr-o staţie în timpul programului de lucru de 8 ore este limitat. Evident, prin funcţionarea concomitentă a 3 (trei) staţii de inspecţie, numărul vehiculelor ce vor putea fi inspectate intr-o singură zi va creşte, ceea ce va fi în beneficiul deţinătorilor.
De asemenea, prin amplasarea staţiei intr-o zonă a municipiului în care nu funcţionează altă staţie, deţinătorii de vehicule îşi vor reduce cheltuielile legate de deplasarea pentru efectuarea inspecţiei tehnice (consum de combustibil mai mic, uzură mai mică datorată distanţei de deplasare, precum şi, fapt deloc de neglijat, timpul de deplasare mai mic, ceea ce determină, în cazul agenţilor economici, un câştig datorat perioadei mai scurte de indisponibilizare a vehiculului respectiv).
Un alt avantaj pentru deţinătorii de autovehicule este acela că, după finalizarea integrală a proiectului, respectiv după darea în folosinţă şi a staţiei service, eventualele neconformităţi descoperite cu ocazia efectuării inspecţiei tehnice vor putea fi remediate, în timpul cel mai scurt, în service-ul respectiv. Având în vedere prevederile legale privind reparaţiile şi/sau reglajele efectuate în ateliere autorizate, acestea nu pot fi finalizate fără a fi verificate cu echipamente şi tehnologii specifice, care să garanteze că vehiculul supus reparaţiei sau, după caz, reglării corespunde normelor legale privind siguranţa circulaţiei şi protecţia mediului. Ca urmare, revenirea vehiculului în staţia de inspecţie, după reparaţie şi/sau reglaj, în vederea constatării remedierii neconformităţii/neconformitaţilor pentru care a fost respins la prima prezentare, nu se poate solda decât cu admiterea acestuia pentru circulaţia pe drumurile publice.
De asemenea, proiectul permite urmărirea cu mai mare atenţie a calităţii reparaţiilor şi/sau reglajelor efectuate în unităţile service autorizate de Registrul Auto Român şi deschide calea spre autorizare unităţilor care nu au făcut încă acest pas, prin posibilitatea acestora de încheia contracte cu staţia de inspecţie pentru verificarea reparaţiilor şi/sau reglajelor. În aceste condiţii, aceşti agenţi economici vor putea respecta şi prevederile legale privind eliberarea certificatelor de calitate şi certificatelor de garanţie pentru lucrările executate.
Un alt aspect, deloc de neglijat, este acela că, prin achiziţionarea de echipamente şi tehnologii de ultimă generaţie, consumul de energie electrică va fi mai redus, fapt ce se va reflecta în modul de calcul al preţului inspecţiei tehnice.
5.2. Rezultate financiare
5.3. Efecte privind dezvoltarea afacerii
Prin dezvoltarea celor două activităţi apare un flux crescut de clienţi, care, alături de dotarea tehnică a unităţii, creează premizele obţinerii statutului de reprezentanţă a unui producător intern sau extern de autovehicule. Ne gândim în special la negocierea unui contract cu Renault România pentru comercializarea de autovehicule la care putem asigura service-ul în garanţie şi postgaranţie alături de reparaţiile pentru casa de asigurări a producătorului.
5.4. Durabilitate
Proiectul în cauză este unul pe termen lung, doar implementarea acestuia necesitând surse de finanţare datorită costurilor ridicate reclamate de amenajarea locaţiei, achiziţionarea echipamentelor pentru dotarea liniei de inspecţie şi a calculatorului pentru înregistrarea şi transmisia datelor. Funcţionarea staţiei ulterior implementării proiectului nu va necesita alte surse de finanţare decât cele rezultate din venituri realizate din taxa de inspecţie.

Este probabil ca în prima şi a doua lună de funcţionare să se înregistreze pierderi, care, insă, cu siguranţă vor fi recuperate în următoarele trei luni, astfel ca după circa şase luni activitatea să se autoîntreţină şi să genereze profit. Justificăm această previziune bazându-ne pe faptul că publicitatea, chiar dacă va fi foarte eficientă şi va ajunge la majoritatea membrilor grupului ţintă, o parte din deţinătorii de autovehicule vor fi tentaţi să apeleze la staţiile care funcţionează la ora actuală cu dotare sub cerinţele OMLPTL 756/2002 pentru a nu fi depistate neconformităţile de ordin tehnic din direcţie şi suspensie. Odată cu impunerea prevederilor acestui ordin tendinţa de a specula lacunele sistemului actual dispare şi va funcţiona criteriul proximităţii serviciului, aceasta fiind singura staţie din centrul oraşului.


3. Informatii financiare
Fondurile necesare pentru inceperea si dezvoltarea afacerii le voi obtine astfel:
50.000 EURO
(de la familie, de la prieteni, de la parteneri, de la asociati, de la banci, din economiile proprii, din alte surse......)
Capitalul de pornire pentru inceperea afacerii/activitatii va fi de:......
50.000 Euro lei/mii lei/euro si el va fi utilizat pentru urmatoarele cheltuieli:
Chirie spatiu sau constructie si achizitionare echipament.
Profitul pe care doresc sa-l obtin in primul an de activitate este de 20% din capitalul de pornire.

